Rusia susține că a omorât cinci sabotori ucrainieni. Kievul neagă acuzațiile.
Ministerul Apărării din Rusia a spus, luni, că ar fi ucis cinci sabotori ucrainieni care ar fi încercat să intre din Ucraina în Rusia. Ucraina a respins raportul Rusiei, spunând că este un fake news. Autoritățile de la Kiev au declarat că niciun militar ucrainean nu a fost prezent în regiunea Rostov, unde ar fi avut loc incidentul.
Ministerul Apărării al Federației Ruse susține că a ucis cinci sabotori care "au încercat să intre pe teritoriul Federației Ruse din Ucraina".De asemenea, Districtul Militar de Sud al Federației Ruse a anunțat "distrugerea a două vehicule de luptă de infanterie ale armatei ucrainene care au trecut granița cu Rusia pentru evacuarea de urgență a unui grup de sabotaj ucrainean".Este de remarcat faptul că până acum nu există fotografii sau videoclipuri care să confirme acest fapt cel puțin într-un fel.Ucraina a respins raportul Rusiei, spunând că este un fake news. Autoritățile de la Kiev au declarat că niciun militar ucrainean nu a fost prezent în regiunea Rostov, unde ar fi avut loc incidentul, conform Reuters.Tot luni, Serviciul de securitate rus FSB a declarat că un obuz a fost tras de pe teritoriul ucrainean și a distrus complet un post de pază de frontieră din regiunea rusă Rostov, dar nu a provocat victime, informează Reuters.Ucraina a declarat că nu a bombardat teritoriul rusesc.